Guerra Guaranítica

Guerra Guaranítica ye l nome que se dá als biolentos cunflitos que ambuolben ls índios guaranis i las tropas spanholas i pertuesas ne l sul de l Brasil passado la assinatura de l Tratado de Madrid, an 1750. Ls índios guaranis de la region de l siete Pobos de las Missones recúsan-se deixar sues tierras ne l território de l Riu Grande de l Sul i a se transferir pa l outro lhado de l riu Uruguai, cunforme quedara acertado ne l acordo de lhemites antre Pertual i Spanha.

Cul apoio parcial de l jesuítas, ne l ampeço de 1753 ls índios guaranis missioneiros ampéçan a ampedir ls trabalhos de demarcaçon de la frunteira i anuncian la decison de nun salir de la region de l siete Pobos. An repuosta, las outoridades ambian tropas contra ls natibos, i la guerra splude an 1754. Ls castelhanos, benidos de Buenos Aires i Montebidéu, atácan pul sul, i ls pertueses, ambiados de l Riu de Janeiro debaixo de l quemando de l general Gomes Freire, éntran pul riu Jacuí. Juntando depuis las tropas na frunteira cul Uruguai, ls dous eisércitos chúben i atácan fruntalmente ls batalhones andígenas, dominando siete Pobos an maio de 1756. Chega la fin de la rejisténcia guarani.

Un de sl percipales lhíderes guaranis ye l capitan Sepé Tiaraju. El justefica la rejisténcia al tratado an nome de dreito lhegítimo de ls índios an quedar nas sues tierras. Quemanda miles de natibos até ser assassinado na Batailha de Caiboaté, an febreiro de 1756.


Anciclopédia Brasileira
Catadorie:Guerras
Catadorie:Stória de l Brasil Quelonial
Catadorie:Rebuoltas ne l Riu Grande de l Sul
Catadorie:Missones jesuíticas